युवा मयंक ने साहा को पगबाधा आउट कर इस साझेदारी का अंत किया. इसके बाद हैदराबाद ने लगातार तीन विकेट गंवा दिये जिससे स्कोर एक विकेट पर 62 रन से चार विकेट पर 89 रन हो गया. साहा के बाद धवन, कप्तान केन विलियमसन और मनीष पांडे (11) पवेलियन लौट गए. बांग्लादेशी क्रिकेटर शाकिब अल हसन और दीपक हुड्डा के आने के बाद थोड़ी उम्मीद जगी. शाकिब ने हमवतन मुस्तफिजुर रहमान की गेंद पर चौका जड़कर टीम के 100 रन पूरे कराए. लेकिन वह मयंक की गेंद पर बोल्ड हो गए जो उनका चौथा विकेट था.